Den Vest-Sjællandske Avis, 1831-04-12
Oversigt over Dagens udenlandske Nyeheder. Polakkerne sige at 10,000 syge Russer skulle ligge i Staden Siedlee. Derimod forsikkres i den omtalte Skrivelse fra det Russiske Hoved qvarter i Siernika, at den Russiske Armee er i en fortræffelig Tilstand, har næsten ingen Syge, undtagen endeel Saarede, at den har Overflødighed af Levnetsmidler og at Stemningen imellem Tropperne er fortræffelig. De Russiske Gardere udgiøre 25000 Mand og ere et fortrinligt Corps. General Dvernitzki bliver stærkt forfulgt af General Tolls Armeecorps og trækker sig tilbage til Zamosc. Generalmajor Balbekorov var den 8de Marts kommen rykkende fra Volhynien over Grændsen ved Ucilug med to Reservebatailloner. General Dvernitzkis Corps rykkede imod ham og naaede ham ved Byen Jaroslavice; men formaaede ikke at tilføie ham nogen Skade og den 10de kom han igien lykkelig tilbage paa den Russiske Grændse. Overnitzkistaaer siden den Tid med sit Artillerie ræt ved Fæstningen Zamose og hans Cavallerie er fordeelt i Landsbyerne rundt omkring sig. De fleste Russiske Tropper ligge for nærværende Tid i deres Kantoneringsqvartere, da det slette Veir nøder dem til at være uvirksom; men Gen. Grev Pahlen vil snart støde til ham med det andet Armeecorps, og da vil Feldtmarskallen være istand til at udføre sine Oparationer med tilstrækkelig Kraft og han vil da med Guds Hielp ved et afgiørende Slag giøre en Ende paa hele Krigen. Den danske Statstidende har allerede meddeelt en udførlig Beretning fra Feldmarskal Diebitsch til Keiseren, om de tidligere Fægtninger med Jndvaanerne deels Norden for Bugfloden, hvor Landsbyen Maluszin blev ødelagt og Polakkerne ledet betydeligt Tab, og deels om Erobringen af Lublin hvor Jndvaanerne giorde en meget alvorlig Modstand især ved en Mølle udenfor Byen og den Russiske Gen. Dellinghausen blev saaret; men hvorved Polakkerne lede et Tab af 3 Officere og 300 Mand og hvori Russerne havde 40 Døde og 83 Saarede. Af denne Jndberetning sees ogsaa, at Polakkerne have indladt sig i Fredsunderhandlinger med den Russiske Feldtherre; men hvorved de have giort de meest overspændte og urimeligste Fordringer. Disse Fredstilbud, hedder det, ere blevne afviste med den tilbørlige Foragt. Oprørets Anførere bestræbe sig i deres mislige Forfatning for paa alle mulige Maader at forlede Jndvaanerne i de af vore Tropper besatte Egne til nye Uroligheder og giøre det meest forvovne og fortvivlede Forsøg paa at opnaae dette Formaal; men disse Foretagender kunne ikke frembringe varige Følger og ikke i mindste Maade standse de almindelige Operationer, som ere foreskrevne vor Armee. Den Polske Statstidende meddeler nu den Correspondence, som er ført i Anledning af disse Fredsunderhandlen er mellem den Polske Overgeneral og den Russiske Feldmarskal, men Underhandlingerne bleve afbrudte, da denne forlangte at den Polske Nation skulde først erkiende Keiserens Authoritet og afskaffe den nærværende nationale Regiering, da han ikke kunde erkiende den, eller underhandle med Polakker, saalænge de staae under dennes Jndflydelse. Den Polske Rigsdag er nu i Begreb med at foretage et saare vigtigt Skridt for at opflamme Landalmuens Patriotisme, da Regieringen har forelagt den et Lovudkast om at giøre Bønderne, til Selveiere, hvilket for nærværende Tid er under Forhandling. Rigsmarskallen Greve Bladislav Ostrovski har dertil gjort Begyndelsen ved at tilstaae Bønderne paa sine Godser Frihed. Enhver Bonde som kæmper for Landets Uafhængighed, erholder 6 Tønder Land god Jord til Eiendommen; Eieren skal blot svare 2 Gylden af hver Tønde Land aarlig til at anlægge og vedligeholde en Skole. Enhver Bonde, som udmærker sig i Krigen, faaer Understøttelse af Qvæg og Agerdyrkningsredskaber. Et Aar efterat Krigen er forbi kan enhver Bonde afkiøbe sit Hoverie og kiøbe sine Jorder eller ogsaa betale en aarlig Rente af en Capital, hvis Størrelse Borgerraadet skal bestemme. – Den Franske Oberst Baron Romarino er ankommen til Varschau for at tage Deel i Kampen; 50 Franske militaire Elever (andre sige Læger) ere ligeledes afgaaede til Polen for at kæmpe for Polakkernes Sag; Den Polske Committee i Paris har betalt deres Eqvipering og Reiseomkostninger. – Den Østerrigske Regiering lader nu organisere 20,000 Landværns-Soldater i Tyrolen; det hedder at den Preussiske Regiering ønsker Freden; men bereder sig til Kampen. 3 Armeecorps staae opstillede i Rhinprovinserne, og to andre skulle støde til dem, 90000 Mand Landværnstropper organiseres tillige i hine Egne. Alt skal være færdigt til Kampen ved Foraarets Begyndelse og selv Feldtposter og Feldtlazarretter ere organiserede. Det hedder at de Franske have valgt, sig selv den uheldige Skjebne, at de ville være frie uden at kunne taale Friheden. (Der er noget sandt deri.)